**Ecoul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecoul

...

Dacă ne-ntrebați pe noi ce căutăm în lumea voastră,

Pe care-o vreți doar pentru voi, bogată limpede și clară,

Că ne-am născut și noi aici, chiar nu este vina noastră

Și oricum viața pentru noi nici nu este prea ușoară!

...

Noi, încercăm doar să trăim atât cât putem de bine

Când toată bogăția lumii o vreți numai pentru voi,

Din cele necesare vieții ne lăsați mult prea puține

Și ne-ați dat în schimb nădejdea vieții bune de apoi!

...

Spuneți despre noi că suntem în lumea asta mult prea mulți

Și nu prea știți cum să faceți să ne tot împuținați,

Pentru voi suntem povara prea multor sărmani desculți,

Deși din sărăcia noastră sunteți voi așa bogați!

...

Voi, păstrați doar aparența celor mai nobile intenții

În timp ce-n lume pentru noi este din ce în ce mai greu,

Creați în laboratoare cele mai groaznice invenții,

Împărțind în lume moartea de parcă sunteți Dumnezeu!

...

Vreți să schimbați fața lumii să vă fie și mai bine,

Dospind tot felul de scenarii care de care mai cumplite,

Din cele necesare vieții ne lăsați mult prea puține

Dar lumea voastră cea bogată deja este pe sfârșite!

...

O, voi corifei ai morții, oare când veți înțelege,

Că planeta asta toată e totuși casa tuturor,

Că-n tot universul ăsta domnește aceeași lege

Și tot ce faceți voi acum, e un ecou din viitor?

...

Tot ce faceți voi acum s-a mai făcut, se va mai face,

Iar voi bogații lumii noastre sunteți mesagerii morții,

Noi, nu vrem nimic mai mult decât să trăim în pace

Fără prea mare suferință pe drumul sinuos al sorții!

...

Ați tot inventat religii, vă fie bine numai vouă,

Tot ce-i bun în lumea asta credeți că vi se cuvine,

Când să trăim și noi mai bine ați dorit o eră nouă,

În care cele necesare vieții nouă ne rămân puține!

...

Dacă ne-ntrebați pe noi ce căutăm în lumea voastră,

Pe care-o vreți doar pentru voi, bogată limpede și clară,

Că ne-am născut și noi aici, chiar nu este vina noastră

Și oricum viața pentru noi nici nu este prea ușoară!

...

O, voi corifei ai morții, oare când veți înțelege,

Că planeta asta toată e totuși casa tuturor,

Că-n tot universul ăsta domnește aceeași lege

Și tot ce faceți voi acum, e un ecou din viitor?

...

Nimic din tot ce faceți voi nu va rămâne neplătit

Și veți culege într-o vreme tot ce astăzi semănați,

Scumpă va fi plata voastră și veți suferi cumplit,

Noi, săracii lumii voastre suntem ai cerului bogați

Iar lumea voastră cea bogată deja este la sfârșit!